Bu adın digər istifadə formaları üçün bax: Yaramaz (dəqiqləşdirmə).

Məzmun
------

Hətəm *(Mamuka Kikaleyşvili)* kimi cavan oğlanı həyatda işi düz gətirməyən adam adlandırırlar. Sadəlövhlüyü ucbatından belələri "işgüzar" adamlar tərəfindən lağa qoyulur. Hər tərəfdə alver gedir, oğurluq edilir, sövdələşmə aparılır. İş icraçısı *(Muxtar Maniyev)* yeni tikilən evin materiallarını satır, nazirin sürücüsü *(Mənsur Məmmədov)* şəxsi işi üçün onun adından istifadə edir. Hətəm onunla edilən şit zarafatlardan təngə gəlib, "ağıllanmağı" qərara alır. Və çox qısa müddət ərzində ağlasığmaz müvəffəqiyyətlər qazanır. O, fəhləlikdən suvenir fabrikinin direktoru vəzifəsinədək yüksəlir. Eyni zamanda "işgüzar" adamlara xas olan keyfiyyətlərə yiyələnir. Yalançılıq, amansızlıq, satqınlıq onun iliyinə işləyir. Nəticədə...Hətəm dünyanın sahibi olur. Bu hakimiyyəti ona pul verir, pul da onun qəlbinin təmizliyini əlindən alır.

Faciəvi komediyaya yaxın olan filmdə yaxşı adamın pis adama necə çevrilməsindən danışılır. Dövrün bəlaları çılpaqlığı ilə üzə çıxarılır, insan şəxsiyyətinin deformasiyasının, mənəvi düşkünlüyunun səbəbləri tədqiq olunur.

Film haqqında
-------------

* Amerikan tənqidçisi R.Hollouey "Faynənşl Tayms" qəzetində "Yaramaz" filmini yenidənqurmanın ab-havasını göstərən ən yaxşı ekran əsəri hesab etmiş, kinolenti sovet kinosunda yeni dalğanın ilk uğurlu müjdəçisi adlandırmışdır.

Mükafatlar
----------

Festivallar və mükafatlar
-------------------------

1) 1989-cu ildə Odessada "Qızıl Dyuk" Beynəlxalq Kinofestivalı
* Filmə Odessa centlmenlərinin Prizi verilmişdir.
* Hətəm rolunun ifasına görə aktyor Mamuka Kikaleyşviliyə Priz verilmişdir.

2) 1989-cu ildə Qabrovoda komediya filmlərinin festivalı
* Filmə "Çaplinin Qızıl Əl Ağacı" Prizi verilmişdir.

3) 1989-cu ildə 
* Film "Sovetskaya Kultura" qəzetinin Prizinə layiq görülmüşdür.

4) 1989-cu ildə Kalinində sovet kinosu aktyorlarının "Ulduzlar-89" I Ümumittifaq Festivalı
* Aktyor Mamuka Kikaleyşviliyə debütə görə Priz verilmişdir.

5) 1991-ci ildə 
* Quruluşçu rejissor Vaqif Mustafayevə, quruluşçu operator Aleksandr İlxovskiyə, səs Operatoru Əsəd Əsədova, aktyorlar Mamuka Kikaleyşviliyə və Yaşar Nuriyə, quruluşçu rəssam Nazim Hacıyevə, ikinci rejissor Nizami Musayevə Azərbaycan Republikasının Dövlət Mükafatı verilmişdir.

6) Neapolda keçirilən Sorrento Beynəlxalq Festivalında "Vittoriya de Sika" adına qızıl mükafat
7) Azərbaycan Dövlət mükafatı

Səhvlər
-------

* Filmin əvvəlində Hətəmin evində adamlar çarpayını daşıyanda sol tərəfdəki televizora diqqət etsək, sonrakı kadrda o yer dəyişmişdir.
* Maşalla Mirzə baba ilə maşından düşəndə onların qabağından xarici maşın keçir. Çəkiliş qrupu xarici maşının şüşəsində əks olunur.

Filmin heyəti
-------------

### Film üzərində işləyənlər

**Ssenari müəllifi:** Ramiz Fətəliyev, Vaqif Mustafayev
**Quruluşçu rejissor:** Vaqif Mustafayev
**Quruluşçu operator:** Aleksandr İlxovski
**Quruluşçu rəssam:** Rafiq Nəsirov, Nazim Hacıyev
**Bəstəkar:** Emin Sabitoğlu
**Səs operatoru:** Əsəd Əsədov
**Rejissorlar:** Nadir Əzməmmədov, Nizami Musayev
**Operator:** R.Quliyev
**Montaj edənlər:** Nelli Dadaşova, R.Novikova
**Geyim rəssamı:** Y.Kirşner
**Qrim rəssamları:** Elbrus Vahidov, Çingiz Paşayev
**Quraşdırılmış səhnələrin operatoru:** Həmzə Əhmədoğlu
**Quraşdırılmış səhnələrin rəssamı:** Eduard Abdullayev
**Rejissor assistentləri:** Elman Şeydayev, Nizami Məmmədov, İ.Kutsubova, Rafiq Orucov
**Operator assistentləri:** Mixail Xarçenko, R.Fətullayev
**Montajçı assistentləri:** L.Hacıverdiyeva, Lyudmila Lotina
**İşıq ustası:** Rüstəm Rüstəmov
**Fotoqraf-rəssam:** Natiq İbrahimov
**İnzibatçı qrup:** Arif Kərimov, M.İsmayılov, Nəmxuda Usubəliyev, Aydın Hüseynov
**Filmin redaktoru:** Q.Juravlyova
**Çalır:** SSRİ Dövlət Kinematoqrafiya Komitəsinin Orkestri
**Dirijor:** Konstantin Krimets
**Kaskadyor:** Nizami Musayev
**Filmin direktoru:** Nadir Əliyev
### Rollarda

Mamuka Kikaleyşvili — Hətəm
Həsənağa Turabov — Qəzənfər
Yaşar Nuri (Yaşar Nuriyev kimi) — Maşalla
Larisa Borodina — İradə
Ağahüseyn Kərimov — Mirzə baba
Hamlet Xanızadə — Ələsgər
Məlik Dadaşov — molla
Zərnigar Ağakişiyeva — qaynana
Hacı İsmayılov — hacı
Bəsti Cəfərova — Ələsgərin katibəsi
Rasim Balayev — nazir köməkçisi
Səidə Quliyeva — Hətəmin keçmiş arvadı
Muxtar Maniyev — iş icraçısı
Eldəniz Zeynalov — Hətəmin iş yoldaşı
Rahib Əliyev — Hətəmin iş yoldaşı
Zöhrə Şirinova (Z. Şirinova kimi)
Nazim Ağayev — Hətəmin sürücüsü Muxtar
Lalə Bağırova — katibə
Əli Musayev
Brilliant Dadaşova — qonşu
Nəmxuda Usubəliyev
M.Mədətov
Ə.Babayev — zavod işçisi
Mənsur Məmmədov — nazirin sürücüsü Həsənağa
Arif Quliyev — dazbaş işçi
Hamlet Qurbanov — fotoqraf
Ülkər Quliyeva (Ü.Quliyeva kimi)
Tələt Rəhmanov — artist Balayan
Cahangir Aslanoğlu — Bəhram
Arif Kərimov — sahə müvəkkili
Y.Koloskova
V.Suetin
K.Səfərov
Ruslan Nəsirov — papiros satan
Çingiz Mustafayev — metrodakı oğlan
Nuriyyə Əhmədova — satıcı
Ramiz Məlikov — qonaqlıqda rəqs edən
Bahadur Əliyev — yas yerindəki adam
Ələsgər Məmmədoğlu — Ələsgərin işçisi
Hüseyn Muradov — nazir
Mübariz Əlixanoğlu — satıcı
Fikrət Məmmədov — "Moskviç"in sürücüsü
Nizami Musayev — Hətəmi döyən (titrlərdə yoxdur)
Vahid Əliyev — Hətəmin iş yoldaşı (titrlərdə yoxdur)
Kübra Dadaşova — qonaqlıqdakı qadın (titrlərdə yoxdur)
Elşən Şıxəliyev (titrlərdə yoxdur)
### Filmi səsləndirənlər

Nəcibə Hüseynova — Hətəmin arvadı (Səidə Quliyeva) (titrlərdə yoxdur)
Həsən Əbluc — Hətəm (Mamuka Kikaleyşvili) (titrlərdə yoxdur)
Əliabbas Qədirov — molla (Məlik Dadaşov) (titrlərdə yoxdur)
Sona Mikayılova — Mərziyyə (titrlərdə yoxdur)
Eldəniz Rəsulov — işçi (titrlərdə yoxdur)
Arif Qasımov — nazir (Hüseyn Muradov) (titrlərdə yoxdur)
Sadıq Hüseynov — qonşu (titrlərdə yoxdur)
Pərviz Bağırov — komsomolçu (titrlərdə yoxdur)

İstinadlar
----------

Mənbə
-----

* Məlikova, A. "Kinorejissorun axtarışları" ["Yaramaz" filmi və rejissoru Vaqif Mustafayev haqqında] //Ədəbiyyat və incəsənət.- 1989.- 24 fevral.
* Xamis Muradov. Kinofabrikdən başlanan yol. Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 4.
* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 278-298; 311; 339-340.
* Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 816.

Xarici keçidlər
---------------

* YouTube-da filmi izlə  (az.)
* YouTube-da filmi izlə  (rus.)